CELEX: 62011TN0458
Language: da
Date: 2011-08-18 00:00:00
Title: Sag T-458/11: Sag anlagt den 18. august 2011 — Riche mod Rådet og Kommissionen

8.10.2011   
            
            
               DA
            
            
               Den Europæiske Unions Tidende
            
            
               C 298/28
            
         Sag anlagt den 18. august 2011 — Riche mod Rådet og Kommissionen
   (Sag T-458/11)
   2011/C 298/52
   Processprog: fransk
   
      Parter
   
   
      Sagsøger: Philippe Riche (Meursac, Frankrig) (ved advokat C.-E. Gudin)
   
      Sagsøgte: Rådet for den Europæiske Union og Europa-Kommissionen
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Fuld erstatning af den skade, der er lidt i form af bøder, med et beløb af 136 600 EUR.
            
         
               —
            
            
               Rådet og Kommissionen tilpligtes at betale at betale samtlige omkostninger
               
                           —
                        
                        
                           i forbindelse med den verserende sag ved Den Europæiske Unions Ret og
                        
                     
                           —
                        
                        
                           i forbindelse med alle de sager, der er indledt ved samtlige de nationale retsinstanser.
                        
                     
         
               —
            
            
               Tilkendelse med et fast beløb af godtgørelse for den ikke-økonomiske skade, stort 100 000 EUR.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført elleve anbringender.
   
               1)
            
            
               Det første anbringende vedrører en åbenbar og alvorlig overskridelse af grænserne for Rådets og Kommissionens skønsbeføjelser.
            
         
               2)
            
            
               Det andet anbringende vedrører Rådets og/eller Kommissionens tilsidesættelse af medlemsstaternes afgørelse om at udelukke brændevin, der er fremstillet af vin, som den, der fremstilles af sagsøgeren, fra listen over landbrugsprodukter.
            
         
               3)
            
            
               Det tredje anbringende vedrører en tilsidesættelse af forbuddet mod forskelsbehandling i artikel 40 TEUF i forhold til de berørte vinproducenter, der råder over destillationsanlæg, som kan omdanne overskuddet af den normalt fremstillede mængde vin til alkohol.
            
         
               4)
            
            
               Det fjerde anbringende vedrører en tilsidesættelse af retssikkerhedsprincippet, der dels består i en tilsidesættelse af de berørte producenters rettigheder, dels en tilsidesættelse af den berettigede forventning om selv at kunne omdanne overskuddet af den normalt fremstillede mængde vin til brændevin, der er fremstillet af vin.
            
         
               5)
            
            
               Det femte anbringende vedrører en tilsidesættelse af proportionalitetsprincippet.
            
         
               6)
            
            
               Det sjette anbringende vedrører en tilsidesættelse af princippet om afskærelse af indsigelser, i henhold til hvilket det er forbudt for en offentlig myndighed at modsige sig selv til skade for tredjemand.
            
         
               7)
            
            
               Det syvende anbringende vedrører et urimeligt overgreb på friheden til fremstilling og markedsføring af et industrielt produkt.
            
         
               8)
            
            
               Det ottende anbringende vedrører en overdreven udvidelse af anvendelsen af den anfægtede forordning til tilfælde, hvor der ikke foreligger en ansøgning om tilskud.
            
         
               9)
            
            
               Det niende anbringende vedrører en tilsidesættelse af princippet om uskyldsformodningen.
            
         
               10)
            
            
               Det tiende anbringende vedrører en tilsidesættelse af princippet om god forvaltningsskik og omsorgsprincippet.
            
         
               11)
            
            
               Det ellevte anbringende vedrører en tilsidesættelse af ejendomsretten.